พระราชกฤษฎีกากำหนดเขตที่ดินที่จะทำการสำรวจเพื่อการวางและจัดทำผังเมืองรวม ในท้องที่ตำบลพนานิคม ตำบลมาบข่า อำเภอบ้านค่าย ตำบลสำนักกะท้อน ตำบลพลา กิ่งอำเภอบ้านฉาง อำเภอเมืองระยอง และตำบลห้วยโป่ง ตำบลมาบตาพุด ตำบลทับมา ตำบลเนินพระ อำเภอเมืองระยอง จังหวัดระยอง พ.ศ. 2525

พระราชกฤษฎีกา
พระราชกฤษฎีกา
กำหนดเขตที่ดินที่จะทำการสำรวจเพื่อการวางและจัดทำผังเมืองรวม
ในท้องที่ตำบลพนานิคม
ตำบลมาบข่า อำเภอบ้านค่าย ตำบล
สำนักกะท้อน ตำบลพลา
กิ่งอำเภอบ้านฉาง อำเภอเมืองระยอง
และตำบลห้วยโป่ง
ตำบลมาบตาพุด ตำบลทับมา ตำบลเนินพระ
อำเภอเมืองระยอง
จังหวัดระยอง
พ.ศ. ๒๕๒๕
 

ภูมิพลอดุลยเดช ป.ร.
ให้ไว้ ณ วันที่ ๓ ตุลาคม
พ.ศ. ๒๕๒๕
เป็นปีที่ ๓๗
ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช
มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรกำหนดเขตที่ดินที่จะทำการสำรวจเพื่อการวางและจัดทำผังเมืองรวม
ในท้องที่ตำบลพนานิคม ตำบลมาบข่า อำเภอบ้านค่าย ตำบลสำนักกะท้อน ตำบลพลา
กิ่งอำเภอบ้านฉาง อำเภอเมืองระยอง และตำบลห้วยโป่ง ตำบลมาบตาพุด ตำบลทับมา
ตำบลเนินพระ อำเภอเมืองระยอง จังหวัดระยอง
เพื่อใช้เป็นแนวทางในการพัฒนาและบำรุงรักษาทรัพยากรธรรมชาติ สภาพแวดล้อม
การพัฒนาอุตสาหกรรมและชุมชน

อาศัยอำนาจตามความในมาตรา
๑๕๙ ของรัฐธรรมนูญแห่งราชอาณาจักรไทย และมาตรา ๑๔ แห่งพระราชบัญญัติการผังเมือง
พ.ศ. ๒๕๑๘ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้

มาตรา ๑
พระราชกฤษฎีกานี้เรียกว่า พระราชกฤษฎีกากำหนดเขตที่ดินที่จะทำการสำรวจเพื่อการวางและจัดทำผังเมืองรวม
ในท้องที่ตำบลพนานิคม ตำบลมาบข่า อำเภอบ้านค่าย ตำบลสำนักกะท้อน ตำบลพลา
กิ่งอำเภอบ้านฉาง อำเภอเมืองระยอง และตำบลห้วยโป่ง ตำบลมาบตาพุด ตำบลทับมา
ตำบลเนินพระ อำเภอเมืองระยอง จังหวัดระยอง พ.ศ. ๒๕๒๕

มาตรา ๒[๑]
พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓
พระราชกฤษฎีกานี้ให้มีอายุห้าปี

มาตรา ๔
ให้ผู้อำนวยการสำนักผังเมืองเป็นเจ้าพนักงานการผังตามพระราชกฤษฎีกานี้

มาตรา ๕
เขตที่ดินที่จะทำการสำรวจเพื่อการวางและจัดทำผังเมืองรวมตามพระราชกฤษฎีกานี้
อยู่ในท้องที่ตำบลพนานิคม ตำบลมาบข่า อำเภอบ้านค่าย ตำบลสำนักกะท้อน ตำบลพลา
กิ่งอำเภอบ้านฉาง อำเภอเมืองระยอง และตำบลห้วยโป่ง ตำบลมาบตาพุด ตำบลทับมา
ตำบลเนินพระ อำเภอเมืองระยอง จังหวัดระยอง ภายในแนวเขตตามแผนที่ท้ายพระราชกฤษฎีกานี้

มาตรา ๖
ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้


ผู้รับสนองพระบรมราชโองการ
พลเอก ป. ติณสูลานนท์
นายกรัฐมนตรี
[เอกสารแนบท้าย]

๑.
แผนที่ท้ายพระราชกฤษฎีกา
กำหนดเขตที่ดินที่จะทำการสำรวจเพื่อการวางและจัดทำผังเมืองรวมในท้องที่ตำบลพนานิคม
ตำบลมาบข่า อำเภอบ้านค่าย ตำบลสำนักกะท้อน ตำบลพลา กิ่งอำเภอบ้านฉาง
อำเภอเมืองระยอง และตำบลห้วยโป่ง ตำบลมาบตาพุด ตำบลทับมา ตำบลเนินพระ
อำเภอเมืองระยอง จังหวัดระยอง พ.ศ. ๒๕๒๕

(ดูข้อมูลจากภาพกฎหมาย)
หมายเหตุ :-
เหตุผลในการประกาศใช้พระราชกฤษฎีกาฉบับนี้ คือ
เนื่องจากรัฐบาลมีนโยบายที่จะพัฒนาอุตสาหกรรมหลักบริเวณชายฝั่งทะเล
ภาคตะวันออกในจังหวัดระยอง
สมควรวางและจัดทำผังเมืองรวมเพื่อใช้เป็นแนวทางในการพัฒนาด้านการใช้ประโยชน์ในทรัพย์สิน
การคมนาคมและการขนส่ง การสาธารณูปโภค บริการสาธารณะ และสภาพแวดล้อม โดยคำนึงถึงการบำรุงรักษาทรัพยากรธรรมชาติ
สภาพการเจริญเติบโตของเมืองที่จะพัฒนาไปอย่างมีระเบียบเหมาะสมต่อการพัฒนาอุตสาหกรรมหลักและชุมชน
ดังนั้น เพื่อให้เจ้าหน้าที่มีอำนาจเข้าไปทำการสำรวจที่ดินเพื่อดำเนินการดังกล่าว จึงจำเป็นต้องตราพระราชกฤษฎีกานี้

















สุกัญญา/พิมพ์
๑๗ กรกฎาคม ๒๕๔๙
สุนันทา/ฐิติพงษ์/ตรวจ
A+B
๙ สิงหาคม ๒๕๔๙


วิภา/ปรับปรุง
๓ สิงหาคม ๒๕๕๘




[๑]
ราชกิจจานุเบกษา เล่ม ๙๙/ตอนที่ ๑๕๖/ฉบับพิเศษ หน้า ๑๕/๒๒ ตุลาคม
๒๕๒๕